Wild Strawberries (Divlje jagode)

Wild Strawberries šesti studijski album bosanskohercegovačke i jugoslavenske hard rok grupe Divlje jagode. Snimljen je 1987. za zapadno tržište tokom boravka ovog sastava u Londonu. Objavila ga je izdavačka kuća Metal Masters iste godine na LP ploči, a njegovo reizdanje  uradila je 2006. Croatia Records na CD. Muziku i aranžmane za većinu pjesama napisao je gitarist i vođa sastava Sead Lipovača "Zele" na tekstove Alexandera Johna, dok su tekstove za preostale pjesme napisali: Ronnie Thomas ("Wild Boys"), Alija Islamović ("Shayla"), Anto Janković ("Love Walked Away") i Slobodan Đurasović ("Gypsy Eyes"). Dizajn za omot uradila je Carol McCleeve, dok je producent bio Kit Woolven. 

 O albumu 
"Wild Strawberries" je muzički gledano nastavak veoma uspješne serije studijskih albuma "Motori" i "Čarobnjaci" i "Vatra". Ovim kvalitetnim hard rok i heavy metal ostvarenjem muzičari iz Divljih jagoda pokušali su ostvariti uspjeh na muzičkoj sceni na Zapadu. U tu svrhu, preselili su se u najjačem sastavu u London i snimili album s pjesmama na engleskom jeziku, a tu su i četiri njihove starije pjesme ("Morrison", "Šejla", "Ne želiš kraj", "Ciganka") također otpjevane na engleskom jeziku. Tokom snimanja u Londonu im se pridružio i klavijaturist Don Airey.  

 Spisak pjesama 

 Članovi grupe 
Sead Lipovača "Zele" – električna gitara
Alen Islamović – vokal
Nasko Budimlić – bubnjevi
Zlatan Čehić "Ćeha" – bas-gitara
Don Airey – klavijature

 Reference 

Kategorija:Albumi iz 1987.
Kategorija:Albumi Divljih jagoda